CELEX: 62015CN0298
Language: hr
Date: 2015-06-18 00:00:00
Title: Predmet C-298/15: Zahtjev za prethodnu odluku koji je 18. lipnja 2015. uputio Lietuvos Aukščiausiasis Teismas (Litva) – „Borta” UAB protiv Nacionalne lučke uprave Klaipèda

21.9.2015   
            
            
               HR
            
            
               Službeni list Europske unije
            
            
               C 311/20
            
         Zahtjev za prethodnu odluku koji je 18. lipnja 2015. uputio Lietuvos Aukščiausiasis Teismas (Litva) – „Borta” UAB protiv Nacionalne lučke uprave Klaipèda
   (Predmet C-298/15)
   (2015/C 311/24)
   Jezik postupka: litavski
   
      Sud koji je uputio zahtjev
   
   Lietuvos Aukščiausiasis Teismas
   
      Stranke glavnog postupka
   
   
      Podnositelj zahtjeva:„Borta” UAB
   
      Protivnik zahtjeva: Nacionalna lučka uprava Klaipèda
   
      Prethodna pitanja
   
   
               1.
            
            
               Treba li članke 37., 38., 53. i 54. Direktive 2004/17 (1) razumijevati i tumačiti, bilo zajedno ili odvojeno (ali bez ograničavanja na te odredbe), na način da se:
               
                           (a)
                        
                        
                           protive nacionalnom pravilu prema kojem ponuditelj mora obaviti glavne radove kako ih je odredio javni naručitelj kada se koristi podizvođačima da bi izvršio ugovor o radovima?
                        
                     
                           (b)
                        
                        
                           protive planu određenom u dokumentaciji za nadmetanje kojim se dopušta grupiranje profesionalnih kapaciteta ponuditelja, poput onog koji je utvrdio javni naručitelj u spornom pozivu na nadmetanje, zahtijevajući da dio koji se odnosi na profesionalne kapacitete dotičnog gospodarskog subjekta (partnera u zajedničkom poduhvatu) razmjerno odgovara dijelu radova koje on uistinu izvršava prema ugovoru o javnoj nabavi?
                        
                     
         
               2.
            
            
               Treba li odredbe članaka 10., 46. i 47. Direktive 2004/17 razumijevati i tumačiti, bilo zajedno ili odvojeno (ali bez ograničavanja na te odredbe), na način da:
               
                           (a)
                        
                        
                           načelo jednakog postupanja prema ponuditeljima i načelo transparentnosti nisu povrijeđeni kada javni naručitelj:
                           
                                       —
                                    
                                    
                                       u dokumentaciji za nadmetanje unaprijed propiše načelnu mogućnost grupiranja profesionalnih kapaciteta ponuditelja, ali ne propiše konkretne načine za njezino ostvarivanje,
                                    
                                 
                                       —
                                    
                                    
                                       naknadno, tijekom postupka javne nabave, detaljnije definira uvjete za ocjenjivanje osposobljenosti ponuditelja propisujući određena ograničenja u pogledu grupiranja profesionalnih kapaciteta ponuditelja,
                                    
                                 
                                       —
                                    
                                    
                                       zbog tog preciznijeg definiranja sadržaja zahtjeva koji se odnose na osposobljenost, produlji rok za podnošenje ponuda i to produljenje objavi u Službenom listu?
                                    
                                 
                     
                           (b)
                        
                        
                           ograničenje u pogledu grupiranja kapaciteta ponuditelja ne treba jasno navesti unaprijed ako posebni karakter djelatnosti javnog naručitelja i posebna obilježja ugovora o javnoj nabavi čine takvo ograničenje predvidivim i opravdanim?
                        
                     
         
      (1)  Direktiva 2004/17/EZ Europskog parlamenta i Vijeća od 31. ožujka 2004. o usklađivanju postupaka nabave subjekata koji djeluju u sektoru vodnog gospodarstva energetskom i prometnom sektoru te sektoru poštanskih usluga (SL 2004 L 134, str. 1.) (SL, posebno izdanje na hrvatskom jeziku, poglavlje 6., svezak 1., str. 43.)